cyanic-selkie/wikianc huggingface dataset:
Lorenz van Steenwinckel
Fra 1613 var han ansvarlig for en rekke byggeprosjekter under kong Christian IV, deriblant kongens kapell i Roskilde domkirke, Trefoldighedskirken i Christianstad samt Børsen som hans bror ferdiggjorde da Lorenz plutselig døde i 1619.
Vurderingen av Steenwincels bidrag har variert, enkelte kunsthistorikere har gitt ham ansvar for mange av de vellykkede byggverkene, men andre har sett mer på han som murer og stenhugger. Et tegn på det siste er at det i kontraktene klart og tydelig står skrevet at han skal arbeide etter tegninger levert av kongen.
Neseblod
Neseblod (epistaksis) er en blødning som er forbundet med hull på ett eller flere blodkar i nesen, nesehulen eller bihulene.
Neseblod opptrer regelmessig i forbindelse med slag som treffer nesen. Blodåreveggene i neseslimhinnene er i seg selv relativt tynne, slik at enkelte kan få blodspor, av å pirke i nesen for mye, snyter for kraftig eller blødning av å pusse nesen for kraftig.
Der er lite å gjøre annet enn å vente på at såret levrer seg., og sørge for at dryppene ikke lager problemer ved å renne ned i luftveiene. Noen anbefaler kalde omslag for å få årene til å trekke seg sammen.
Ved gjentatte hyppige blødninger er et legebesøk å anbefale. Det samme ved mistanke om bruddskader på neseben eller lengre innover.
Gabonreke
Gabonreke er en art i gruppen Atyidae.
Gabonreker brukes som akvariefisk.
Det er en reke som lever i ferskvann og kan bli opptil 15 cm lang. Den lever av detritus, plankton og alger som den filtrerer ut av vannet. Den er sky og foretrekker å ha huler eller andre gode gjemmesteder for å føle seg trygg. Gabonreker er fredelige og kan fint holdes sammen med andre reker og fisk som voksen. Som ungdyr og smådyr kan de fort bli utsatt for plaging. En voksen gabonreke vil ikke ha dette problemet.
Engelskmannsvegen (Hitra)
Engelskmannsvegen er en veg som går mellom Hamn og Haltdalsfjellet i Hitra – og er vel 5 km lang.
Initiativet til byggingen kom fra den britiske Sir Henry Seton-Karr. Han var en av de mest kjente utenlandske hjortejegerne som besøkte Hitra på 1800-tallet. Det var også han som bekostet anleggsarbeidene. Seton-Karr kom til Hitra første gang i 1873 og jaktet hjort på Hitra jevnlig de neste 40 årene før han døde etter et skipsforlis i 1914.
Bygging av vegen startet i 1885 og har senere gått under navnet Engelskmannsvegen. Formålet med vegen var å gjøre det lettere å komme inn til jaktterrenget. Seton-Karrs egen jakthytte er for lengst borte men restene av stallen ved siden av kan fremdeles sees i terrenget.
Vegen er i dag klassifisert som skogsbilveg.
Josef Terbovens kommissariske statsråder
Josef Terbovens konstituerte («kommissariske») statsråder var statsråder som rikskommissær Josef Terboven under den tyske okkupasjonen av Norge under andre verdenskrig utnevnte 25. september 1940 for å bestyre sine fagdepartementer. Leder Vidkun Quisling i Nasjonal Samling (NS) hadde ingen formell makt. Tittelen «konstituert statsråd» ble avløst av tittelen «minister» 25. september 1941.
Fra desember 1940 møtte statsrådene fra NS med Quisling for konferanse. Hver fredag møttes samtlige, inkludert de tre upolitiske statsrådene, til statsrådskonferanse under ledelse av eldste tilstedeværende. Quisling var av og til til stede da også.
Korrekt oversettelse fra tysk kommissarische Staatsräte er egentlig midlertidige, konstituerte eller «befullmektigede statsråder», hvilket ble brukt i senere tyske dokumenter på norsk. Uttrykket «kommissariske statsråder» har imidlertid festet seg, sannsynligvis som et politisk etterkrigsuttrykk.
Fra Terbovens side var ordningen et kompromiss. Han hadde ønsket direkte tysk styre, og ville for all del ikke ha Quisling i en lederrolle fordi han vurderte at det ville øke motstanden mot okkupasjonsmakten. Imidlertid hadde Quisling Hitlers støtte, og kunne ikke helt ignoreres. Det var også Hitlers uttrykte ønske at NS måtte få sin plass.
De konstituerte statsrådene
Det var ti medlemmer av Nasjonal Samling (NS) og tre partiløse, og de skulle være «upolitiske». De bestyrte hvert sitt departement på vegne av Terboven og var i statsrettslig forstand ikke en regjering. De hadde sitt første møte den 26. september 1940. Quisling ledet de faste felles torsdagsmøtene mellom statsrådene, mens statsrådskonferansene på fredagene ble ledet av eldste tilstedeværende. Etter å ha virket i et år, bestemte Terboven at de konstituerte statsrådene skulle tituleres som «minister».
Eksterne lenker
Digitaliserte møteprotokoller fra det kommissariske statsråd 1940-1942 (Digitalarkivet)
Tetropium aquilonium
Tetropium aquilonium er en bille som tilhører familien trebukker (Cerambycidae). Den er en sjelden, nordlig art som ikke er funnet i Norge, men kanskje kan forekomme i Finnmark.
Utseende
En middelsstor (8–13 mm), avlang, mørkbrun trebukk. Kroppen er nokså jevnbred og litt flat. Antennene er snaut halvparten så lange som kroppen. Hodet er kort og bredt, pronotum er litt bredere enn langt med rundede sider. Det har virvlende, lys behåring. Dekkvingene er avlange og smale, parallellsidige, med markerte skuldre, tett og fint hårkledt, knapt synlig punkterte. Beina er forholdsvis korte og mørkbrune.
Levevis
Larvene utvikler seg i levende, grovbarkete graner. Larven lever i barken og går ikke inn i veden. De voksne billene er funnet fra slutten av juni til august, og er trolig nattaktive. Ellers er lite kjent om biologien til denne sjeldne arten.
Utbredelse
Arten har en ganske begrenset utbredelse med funn fra det nordligste Sverige og Finland, Kolahalvøya, Petsjenga- og Petsjora-områdene i det nordlige Russland og det vestlieg Sibir. Arten er foreløpig ikke funnet i Norge, men det er flere funn nær grensen til Norge og det er sannsynlig at den kan forekomme i Finnmark.
Landslaget Fysisk Fostring i Skolen
Landslaget Fysisk Fostring i Skolen (LFF) er en interesseorganisasjon for lærere i faget kroppsøving. Organisasjonen ble opprettet i 1922. LFF er en sammenslutning av to tidligere organisasjoner: Landsrådet Fysisk Fostring i Skolen (start 1922) og Landslaget Kroppsøving og Idrett i Skolen (start 1964). Sammenslutningen fant sted i februar 1983.
LFF er utgiver av fagtidsskriftet Kroppsøving.
LFF står bak flere kurs og seminarer, der Landskonferanser for kroppsøvingslærere, skoleledere og skoleeiere er de største. Idrettsfagseminar for Norges videregående skoler med Utdanningsprogram for idrettsfag er et årlig arrangement.
Høsten 2015 opphørte LFF. Årsaken var manglende tilskudd fra myndighetene.
General Lee
General Lee er bilen som eies av Bo og Luke Duke i TV-serien The Dukes of Hazzard. Bilen er kjent fra biljakter og stunts i nesten hver episode av serien. Bilens navn er en referanse til Sørstatsgeneralen Robert E. Lee. Idéen til General Lee ble hentet fra den kjente smugleren Jerry Rushings bil, som var oppkalt etter General Lees favoritthest, Traveler. Traveler var også navnet på bilen i filmen Moonrunners fra 1975, forgjengeren til The Dukes of Hazzard.
Historie
Det skal ha blitt brukt 309 eksemplarer av General Lee i serien, og av disse eksisterer omkring 23 stykker fortsatt, i varierende stand. Blant de overlevende er den første bilen som ble bygget, kjent som Lee1. Denne bilen kan sees i debutepisoden, og er også den samme bilen som kan sees hoppe over en politibil mot slutten av åpningssekvensen i alle episoder med skuespillerne John Schneider og Tom Wopat. I snitt ble én eller flere General Lee ødelagt per episode, og under filming av hopp ble mellom 250 og 500 kilo bly eller betong plassert i bilens bagasjerom, for å hindre at den stupte i bakken med fronten først. Senere i serien ville mekanikerne også heve bilens front, for å hindre at den skrapte mot rampen og dermed tapte fart. Dette førte også til en lettere landing for stuntførerne, som rapporterte om at hoppene var morsomme, mens landingene ikke var fullt så gode. Til tross for ballasten var det ofte vanskelig å forutse bilens landing, og om man spiller av scenene i sakte film kan man ofte se at bilen bøyer seg ved landing. Alle biler som ble benyttet til store hopp ble vraket etter innspillingen på grunn av skadene.
I årene mellom 1979 og 1985 ble Dodge Charger-modeller fra 1968 og 1969 benyttet og bygget om til General Lee. Mange mener det også ble benyttet 1970-modeller, men ifølge mekanikerteamet som bygget opp bilene, samt en liste over alle bilene som ble benyttet, ble det utelukkende benyttet biler fra 1968 og 1969, og det var ikke før i de senere årene at det ble et problem å få tak i de riktige modellene. Etterhvert som det ble vanskeligere å få tak i biler begynte produsentene av serien å benytte eldre opptak av hopp fra tidligere episoder.
Løveordenen (Senegal)
Løveordenen (fransk: Ordre national du Lion) er en senegalesisk orden innstiftet 22. oktober 1960. Ordenen tildeles for fremragende sivile eller militære fortjenester. Den kan også tildeles utlendinger. Løveordenen rangerer som Senegals fremste, foran Fortjenstordenen. Presidenten er ordenens stormester. Ordenen administreres av et ordenskanselli ledet av en ordenskansler valgt av presidenten blant ordenens medlemmer.
Inndeling
Løveordenen er inndelt i fem grader:
Insignier
Ordenstegnet for Løveordenen består av en forgylt, hvitemaljert femtagget stjerne, med kuler i endene og med stråler i vinklene mellom taggene. Midtmedaljongen er i gull og viser en løve og en stjerne. Medaljongen er omgitt av en rød bord med innskriften «REPUBLIQUE DU SENEGAL» i den øvre buen og nasjonalmottoet «• UN PEUPLE • UN BUT • UNE FOI •» (ett folk, ett mål, én tro) i den nedre halvbuen. Reversen har Senegals flagg som motiv. Ordenstegnet er opphengt i båndet i to korslagte palmegrener. Det varierer i størrelse etter grad og er opphengt i bånd av forskjellig type.
Ordensstjernen er rund og består av et stort antall stråler. Den har ordenstegnet i midten.
Ordensbåndet er ensfarget grønt.
Tildeling
Løveordenen tildeles mer sparsomt enn Fortjenstordenen, noe som skal bidra til ordenens prestisje som landets fremste utmerkelse. Utnevnelse skjer vanligvis til ordenens lavere trinn, med mulighet for avansement til høyere grader. Ordenskansleren er alltid innehaver av storkors.
Norske innehavere
Torild Skard ble i 1998 utnevnt til kommandør av Løveordenen. Etter en sjøforsvarsøvelse i 2005, der norske styrker deltok sammen med enheter fra Senegal, Italia, Nederland, Spania, Storbritannia og USA, ble to norske offiserer i Sjøforsvaret utnevnt til riddere av ordenen.
Munkfors kommune
Munkfors kommune er en kommune i Värmlands län i landskapet Värmland i Sverige. Kommunens administrasjonssenter ligger i Munkfors, som er kommunens eneste tettsted.
Etter innbyggertall er Munkfors Svealands minste kommune.
Historie
Munkfors har bakgrunn som industristed. På 1670-tallet ble det første jernverket bygget i tettstedet Ransäter. Munkfors fikk jernverk kort tid senere.
Eksterne lenker
ᒧᓐᒃᕗᕐᔅ
Walter Mixa
Walter Mixa (født den 25. april 1941 i Königshütte i det tyskannekterte Regierungsbezirk Kattowitz i provinsen Ostoberschlesien i Det tyske rike) er en emeritert tysk katolsk biskop først av Eichstätt i Bayern (1996-200) og deretter av Augsburg (2005-2010). Fra 2000 til 2010 var han dessuten militærbiskop i Tyskland.
Saint David Parish (Saint Vincent og Grenadinene)
Saint David Parish er et av seks distrikter (parishes) i Saint Vincent og Grenadinene.
Walter Mixa
Bakgrunn
Han ble født i Oberschlesien, et område som da i lengre tid hadde en blandet befolkning av tyskere og polakker, og som etter første verdenskrig var blitt delt med større delen overført fra det tyske keiserdømmet til det gjenetablerte selvstendige Polen. Etter utbruddet av andre verdenskrig i 1939 erklærte Tyskland det som gjeninnlemmet. Etter fordrivelsen av tyskere fra området etter at det var blitt overført til Polen, slo familien Mixa seg ned i württembergske Heidenheim an der Brenz.
Prest
Mixa studerte fra 1964 til 1970 filosofi og teologi i Dillingen og Fribourg (Sveits) og ble presteviet i Augsburg av byens biskop Josef Stimpfle den 27. juni 1970. Han tok doktorgraden i dogmatikk ved det teologiske fakultet ved universitetet i Augsburg i 1975 med avhandlingen Das Werden der Person durch Glaube, Hoffnung und Liebe nach Martin Deutinger. Etter dette var han virksom som prest forskjellige steder i Bayern, og ble 1984 utnevnt til monsignore.
Biskop av Eichstätt
Den 24. februar 1996 ble han utnevnt til biskop av Eichstätt, og 23. mars samme år ble han bispeviet av erkebiskop Karl Heinrich Braun av Bamberg. Medkonsekrerende var den apostoliske nuntius til Tyskland, erkebiskop Giovanni Lajolo, og biskopen av Augsburg, Viktor Josef Dammertz, O.S.B.Han tok valgspråket Jesus hominis salvator (Jesus er menneskets frelser).
Som biskop av Eichstätt var han også storkansler (Magnus Cancellarius) for det katolske universitetet Eichstätt-Ingolstadt. 1997 ble han medlem av det europeiske vitenskaps- og kunstakademiet (ASAE). Samme år ble han medlem av Ridderordenen av den hellige grav i Jerusalem. I 1998 tok Mixa dessuten initiativet til etableringen av Collegium Orientale.
Biskop sv Augsburg
Han ble så utnevnt til biskop av Augsburg den 16. juli 2005, og ble innsatt 1. oktober samme år. Han beholdt embetet som militærbiskop.
Fratreden
Den 21. april 2010 søkte biskop Mixa etter betydelig medietrykk avskjed som biskop etter beskyldninger om voldelige avstraffelser av elever og underslag av penger. Selv om han tre dager senere skrev til paven og trakk søknaden tilbake, ble han den 8. mai avskjediget av pave Benedikt XVI. Pave Benedikt møtte Mixa den 1. juli og bekreftet sin innvilgelse av Mixas fratreden. Den hellige stols pressekontor rapporterte at Mixa «bekreftet å ha begått feil og mistak, som hadde kostet ham tap av tillitt og gjort fratredenden uunngåelig».
Den 8. juli 2010 utnevnte paven Konrad Zdarsa til ny biskop av Augsburg.
I januar 2019 dettok han på et diskusjonsforum arrangert av lokalpolitikeren Eberhard Brett fra partiet AfD for å diskutere muslimers rolle i det tyske samfunn. Han støttet av moskeer som er verträglich og ikkeHerrschaftsbauten (herrskapelige bygg), og sa at den virkelige bekymring var de islandske grupper som offensivt skrider inn mot yske verdier, muslimer som mener at de kan drepe dem som ikke vil underkaste seg dem; de trenger å ta inn over seg tysk grunnleggende rettsordning om personers likeverd og respekt for hverandre.
Mixa er æresborger av Schrobenhausen (siden 1996) og har mottatt den bayerske fortjenstorden (2005).
Episkopalgenealogi
Hans episkopalgenealogi er:
Ed O’Brien
Edward John O'Brien (født 15. april 1968 i Oxford, England) er gitarist i det engelske bandet Radiohead, sammen med Jonny Greenwood.
O'Brien er kjent for sin tilnærmet gitarstil i Radiohead, og spiller så å si aldri klassiske gitarsoloer. O'Brien sin gitarstil har blitt svært anerkjent, og ble blant annet kåret nr. 59 på Rolling Stones 100 beste gitarister gjennom tidene. Han er en selvlært gitarist, og blir sett på av bandet som Radioheads mest fotogene medlem.
Radiohead
O'Brien bruker som gitarist svært mange effekt pedaler for å kunne produsere Radioheads lydstil. O'Brien er også en trommist, men har så langt kun spilt trommer på Radioheads «There There» låt, sammen med Jonny Greenwood. O'Brien hjelper hovedsakelig med å utvide det musikalske lydbildet for Radiohead. Han lagde blant annet den svært distinktive effekten på slutten av «Karma Police», og den delvis gitarsoloen på «Lucky». Han laget også riffene til sangene «Go to Sleep» og «Street Spirit (Fade Out)». O'Brien har bidratt med tekstkrivingen under alle albumene.
Jar City
Jar City (Mýrin) er en islandsk krim-thriller regissert av Baltasar Kormákur og er den fjerde spillefilmen i hans regissørkarriere. Filmen er basert på Arnaldur Indriðasons bestselgerroman med samme navn og ble utgitt i 2006 på Island. Kormákur har også skrevet manus og produsert filmen. Baltasar Kormákur er utdannet ved Islands Teaterskole og oppnådde allerede med sin første film, 101 Reykjavik, internasjonal anerkjennelse gjennom filmfestivaler verden rundt.
Hva gjelder mottagelsen av Jar City har filmen blant annet høstet priser som «Beste film» og «Beste regissør» under den Islandske Edda-prisutdelingen. Filmen har også mottatt internasjonale priser som «Crystal Globe» på Karlovy Vary internasjonale filmfestival og «Don Quixote-prisen» fra Filmselskapenes Internasjonale Forbund. Filmen ble tatt meget godt imot av publikum på Island og solgte 81 850 billetter i et land som har noe over 300 000 innbyggere. Filmen har fått gode kritikker her til lands og er blant annet blitt referert til som: «en uhyre kraftfull filmopplevelse» av VG.
Handling
Handlingen finner sted på Island hvor kriminaletterforsker Erlendur (Ingvar Eggert Sigurðsson) etterforsker et mystisk drap på en eldre mann i en kjeller. Med bilde av en liten jentes grav som eneste spor å gå etter tråler han Island, sammen med sin kollega Sigurður Óli (Björn Hlynur Haraldsson), på jakt etter flere ledetråder samtidig som han har sin rusmiddelavhengige datter å forholde seg til. Det viser seg at drapet og motivasjonen bak det er mer komplekst enn først antatt og at det ligger mer til grunn en at det er ett helt «vanlig islandsk mord», som den ene etterforskeren bemerker seg. Erlendur og Sigurður oppdager at offeret har hatt en broket fortid og noen forferdelige forbrytelser på samvittigheten han har kommet unna med da den lokale politibetjenten var korrupt. Disse forbrytelsene strekkerer seg over 30 år tilbake i tid og har satt fysiske spor opp til nå i form av den sjeldne arvelige sykdommen nevrofibromatose. En sykdom som skulle vært utdødd med dens siste bærer, men som har fortsatt å prege liv opp til nå. Det viser seg å være ett intrikat nettverk av slekt, hemmeligheter og uventet motivasjon bak drapet.
Stil
Stilen i filmen er preget av kalde toner og farger, og gjennom handlingen blir man dratt med på en ferd over deler av Islands mindre bebodde områder. Filmen skildrer et forblåst og værbitt landskap som i kombinasjon med stil og handling tilfører en slags «film-noir-ness». Filmen er mørk og dyster og stiller seg som en motsetning Kormákurs debut, 101 Reykjavik (2000), en sort komedie hvor Island i større grad blir fremstilt som en by hvor festen aldri tar slutt. Stilen i filmen kan sies å ha likheter med bla. den Islandske filmen Nói albínó (2003) av Dagur Kári. Også her er stilen tildels kald og dunkel, dog her med ekstra innslag av kvalmende lyse gul/grønne toner. I likhet med vår egen Budbringeren (1997) av Pål Sletaune kan denne filmen også sies å være stilistisk ukomfortabel gjennom måten den portretterer virkeligheten karakterene befinner seg i.
Fylkesvei 5699
Fylkesvei 5699 går mellom Stavøyvågen og Hellevik i Kinn kommune.
Frem til 2019 hadde veien betegnelsen fylkesvei 547 (Sogn og Fjordane).
Atmosfærisk elektrisitet
Atmosfærisk elektrisitet eller luftelektrisitet er daglige variasjoner i det elektromagnetiske nettverket i jordens atmosfære (eller elektriske systemer i gasslagene til alle planeter). Jordoverflaten, ionosfæren og atmosfæren er kjent som den globale atmosfæriske strømkretsen.
Det er alltid fri elektrisitet i luften og i skyer, som via induksjon virker på jorden og elektromagnetiske apparater. Det atmosfæriske mediumet, som ligger omkring oss, inneholder ikke bare elektrisitet, som alle slags stoff, men også store mengder strøm i fri tilstand, stundom ladd, stundom uladd, men som en generell regel er den alltid motsatt ladd i forhold til jorden.
Forskjellige lag, ofte med kort avstand til hverandre, er ofte i forskjellige elektriske tilstander. Det finnes tre former for atmosfærisk elektrisitet, tordenvær, den kontinuerlige elektrifiseringen i lufta (som en best ser når været er fint) og i form av polarlys.
Historie
Tidlige eksperimenter som viste gnister fra elektriske maskiner og Leyden-krukker indikerte for tidlige forskere som Hauksbee, Newton, Wall, Nollet og Gray, at lyn og tordenvær kom av elektriske utladningaer. I 1708 var Dr. William Wall en av de første som observerte at gnister fra et ladd stykke rav så ut som små lyn.
På midten av 1700-tallet eksperimenterte Benjamin Franklin med elektriske fenomen i atmosfæren og viste at de ikke var fundamentalt annerledes enn fenomenene som kom frem i laboratoriene. I 1749 hadde Benjamin Franklin observert at lyn inneholdt nesten alle egenskapene en kan se i elektriske maskiner. Året etter la Franklin frem en hypotese om at en kunne ta strøm fra skyer via en høy og spiss metallmast. Før Franklin fikk utført eksperimentet sitt, reiste Thomas-François Dalibard i 1752 en 40 meter høy jernstang ved Marly-la-Ville, nær Paris, og trakk ut gnister fra en forbipasserende sky. Med jordede antenner kunne forskerne føre en jordet ledning med et isolert håndtak nær antennen, og observere gnister mellom de. I mai 1752 stadfestet Thomas-François Dalibard at teorien til Franklin var korrekt.
Rundt juni 1752 utførte Franklin det kjente drage-eksperimentet sitt. Drageeksperimentet ble utført på ny av Romas, som fikk 3 meter lange gnister ut av metallstrengen, og av Cavallo, som gjorde mange viktige observasjoner omkring atmosfærisk elektrisitet. L. G. Lemonnier (1752) gjorde også Franklin-eksperimentet med en antenne, men byttet ut den jordede ledningen med støvpartikler. Han dokumenterte senere elektrifiseringen av atmosfæren i finvær, og den døgnlige variasjonen av den atmosfæriske elektrisiteten. G. Beccaria (1775) viste også den døgnlige variasjonen og avgjorde at ladningen til atmosfæren var positiv i fint vær. H. B. Saussure (1779) registrerte data ved å måle den induserte ladningen til en strømførende leder i atmosfæren. Instrumentet til Saussure bestod av to små kuler med to tynne ledninger og var en forgjenger til elektrometeret. Saussure fant ut at elektrisiteten i finvær varierte gjennom året og med høyden. I 1785 oppdaget C. A. Coulomb konduktiviteten til luften. Oppdagelsen hans motbeviste den tidligere oppfatningen om at de atmosfæriske gassene var isolatorer (som de til en viss grad er fordi de ikke har gode strømførende egenskaper når de ikke er ioniserte). Forskningen hans ble uheldigvis totalt ignorert. P. Erman (1804) la fram en teori om at Jorden var negativt ladd. J. C. A. Peltier (1842) testet og stadfestet teorien til Erman. Lord Kelvin (1860-åra) foreslo at de positive ladningene i atmosfæren forklarte finværsladningen og beviste senere at det eksisterte elektriske felt i atmosfæren.
I løpet av det neste århundret medvirket mange forskere til å øke kunnskapen om atmosfærisk elektrisitet ved hjelp av idéene til Alessandro Volta og Francis Ronald. Da en fant opp et bærbart elektrometer og kelvingeneratoren, fikk en langt mer nøyaktige observasjonsdata. Mot slutten av 1800-tallet fant W. Linss (1887) ut at selv de mest isolerte lederne mister ladningen sin, som Coulomb hadde funnet ut før han, og at dette tapet var avhengig av de atmosfæriske forholdene. H. H. Hoffert (1888) identifiserte individuelle lynnedslag ved å bruke tidlige kameraer. J. Elster og H. F. Geitel, som også arbeidet med termionemisjon, la fram en teori som forklarte den elektriske strukturen til tordenvær i 1885, og oppdaget senere atmosfærisk radioaktivitet (1899). På den tiden hadde det vært klart at frie ladde positive og negative ioner alltid fantes i atmosfæren, og at en kunne samle inn utstråling. F. Pockels (1897) estimerte strømintensiteten i lyn ved å analysere lynglimt i basalt og studere det magnetiske feltet som var igjen (basalt er et ferromagnetisk mineral som blir magnetisk polarisert når det blir utsatt for store eksterne felt som det finnes mange av i lynnedslag).
Luigi Palmieri forsket på atmosfærisk elektrisitet ved hjelp av et peltierelektrometer. Nikola Tesla og Hermann Plauson forsket på strøm- og kraftproduksjon via atmosfærisk elektrisitet. Tesla foreslo også å bruke atmosfæriske strømkretser til å sende energi trådløst over store avstander. Den polske forskingsstasjonen Hornsund på Spitsbergen har forsket på storheten til det elektriske feltet til jorden og regnet ut den vertikale komponenten. På 1900-tallet ble det gjort oppdagelse av hvordan den negative ladningen til jorden ble opprettholdt. Det har foregått en del forskning på atmosfærisk elektrisitet, men vitenskapen har aldri vært utviklet fullt ut. En mener at det vil bli uforsvarlig dyrt å konstruere et apparat som kan trekke ut strøm fra atmosfæren, og at dette er en av årsakene til at fagfeltet ikke får så stor interesse.
Beskrivelse og ulike forklaringer
Normalt er feltet rettet nedover, svarende til at Jorden er negativt ladd. Det er mye atmosfærisk elektrisitet rundt oss. En finner spor av det allerede en meter opp fra jordoverflaten, men det blir mer tydelig når en flytter seg lenger bort fra overflaten. Luften over jordoverflaten er stort sett, spesielt i fint vær, positivt ladd, i det minste i forhold til jordoverflaten. I tillegg finnes det elektriske fenomen i atmosfæren, på grunn av de enorme mengdene statisk elektrisitet som samler seg opp ved friksjon i selve luftstrømmene i luften. Dette kan skape lyn og tordenvær. Andre kilder til elektrisitet i atmosfæren er fordampning fra jordoverflaten, kjemiske endringer ved jordoverflaten, kondensasjon og temperatur- og fuktvariasjoner i atmosfæren.
Ifølge M. Peltier er jorden fullstendig negativ og verdensrommet positivt, mens atmosfæren i seg selv ikke har noe elektrisitet, og bare er i en passiv tilstand. Effektene en observerer er dermed effekter som oppstod relativt til disse to enorme strømlagrene. Forskere tenker seg som regel at jorden, i det minste den faste delen av jorden, har et overskudd av negativ elektrisitet, men det ser samtidig ut fra observasjonene at atmosfæren i seg selv er positivt ladd. Denne positive elektrisiteten ser tilsynelatende ut til å oppstå fra samme sted som den negative på jorden. Det er trolig at det i hovedsak er i vanndråpene, som alltid finnes i atmosfæren, at ladningen finnes, og ikke i selve luftpartiklene.
Fylkesvei 3298
Fylkesvei 3298 går mellom Søtvedt og Skilbredstrand i Skien kommune. Veien er 5,5 km lang.
Frem til 2019 hadde veien betegnelsen fylkesvei 54 (Telemark).
Født i førtiseks
Født i førtiseks er et musikkalbum med Per Kristian Fagereng, utgitt i 1996. Dette er hans første og eneste plate som soloartist.
Økonomiklasse
Økonomiklasse er den rimeligste klasse i fly, jernbane og båt. Historisk er denne klasse blitt kalt turistklasse på skip eller tredje klasse på tog.
Selv om økonomiklasse i fly har mindre benplass og dårligere servicetilbud, foretrekkes den av de fleste på grunn av den lavere billettprisen.
Økonomiklasse på jernbane
Det eksisterer forsatt klassedelte tog, men mange jernbaneselskaper har innført nye navn, slik som i USA og England «Coach Class» eller «Standard Class» for det som tidligere var 3. klasse.
I Norge kjører Vy ikke tog med vogner med atskilte klasser. Tidligere var det på fjerntogene på jernbanen vogner for 2. og 3. klasse, men bare en begrenset tilgang på 2. klasse. Som oftest halvparten av en vogn i et fjerntog var reservert for 2. klasse.
Økonomiklasse på fly
Flere flyselskaper har i markedsføringsøyemed innført nye navn på sin økonomiklasse, eks.;
Avstanden mellom seteradene kan variere fra 29 til 36 tommer. Setebredden fra 17 til 19 tommer.
Kurt Thomassen
Kurt Ove Thomassen (født 31. mars 1969) er en norsk bridgespiller fra Mo i Rana. Han har per 2016 fire NM-titler og sølv i VM for juniorer.
Francisco de Asís Vidal y Barraquer
Francisco de Asís Vidal y Barraquer (født 3. oktober 1868 i Cambrils nær Tarragona i Spania, død 13. september 1943 i Foyer Saint'Elizabeth, Fribourg i Sveits) var en av den katolske kirkes kardinaler, erkebiskop av Tarragona 1919–1943, i eksil siden 1946.
Under den spanske borgerkrig var han en kort stund i fangenskap og hans liv var i fare. Han ble utvist og sendt i eksil av spanske myndigheter i august 1936 og slo seg ned i kartheuserklosteret Farneta ved Lucca i Italia, og tilbragte somrene i Sveits. Han var katalonier, hadde vært på god fot med de republikanske myndigheter i Cataluña, og støttet ikke nasjonalistsiden under borgerkrigen. Dette var bakgrunnen for at generalissimo Francisco Francos regjering utviste ham og nektet ham å vende tilbake og lede sitt erkebispedømme Tarragona.
Episkopalgenealogi
Hans episkopalgenealogi er:
Sunne kommune
Sunne kommune er en kommune i Värmlands län i landskapet Värmland i Sverige. Kommunens administrasjonssenter ligger i Sunne.
Kommunen grenser til kommunene. Arvika, Torsby, Hagfors, Munkfors, Forshaga og Kil.
Sunne kommune er del av den nordiske samarbeidsregionen ARKO.
Tettsteder
Sunne kommune har fem tettsteder. I tabellen oppgis antall innbyggere per 31. desember 2010.
Vennskapsbyer
Vennskapsbykontrakten med Haslev i Danmark har opphørt.
Suge Knight
Etter flere år med suksess på musikklistene for en rekke musikere som Tupac Shakur, Dr. Dre, Snoop Dogg, Outlawz og Tha Dogg Pound, stagnerte plateselskapet etter at Knight ble fengslet for ulike lovbrudd i september 1996. Han ble løslatt i 2001, men ble fengslet på nytt i 2003. Han har siden hatt forskjellige juridiske problemer. Han ble også mistenkt for å ha vært involvert i mordene på Tupac Shakur og Biggie Smalls.
Phil Selway
Philip James Selway (født 23. mai 1967 i Abingdon-on-Thames i Oxfordshire i England) er trommeslager i det engelske bandet Radiohead.
Stensgård kirke
Stensgård kirke er en langkirke fra 1902 i Nannestad kommune, Viken fylke. Kirken ligger øst for fylkesvei 120, nær sørenden av Hurdalssjøen. Kirken er tilknyttet Den norske kirke og hører til Øvre Romerike prosti i Borg bispedømme.
Det er kirkegård ved kirken.
Historikk
St. Hansdag i 1901 ble grunnstenen nedlagt ved en enkel høytidelighet. Den 26. november 1902 foregikk den høytidelige innvielsen ved biskop Anton Christian Bang, med bistand av åtte prester.
Kirken er oppført etter samme tegninger som Landsmarka kapell i Nome kommune i Telemark, som ble tegnet av arkitekten Herman Major Backer og stod ferdig i 1895. Stensgård kirke hadde derfor opprinnelig samme stavkirkeinspirerte stil som Landsmarka kapell, men i 1954–1955 ble den ombygd etter planer av Wilhelm Karlson. Kirken fikk nytt inventar ved samme anledning.
Juan Bautista Benlloch y Vivó
Han ble kreert til kardinal av pave Benedikt XV i 1921, og deltok i konklavet 1922 som valgte Pius XI, med Santa Maria in Ara Coeli som tittelkirke.
Per Kristian Fagereng
Per Kristian Fagereng (født 29. mars 1946) er en norsk musiker, låtskriver, sanger, gitarist og skribent. Han platedebuterte i 1996 med sin hittil eneste soloplate Født i førtiseks. Han var også medlem i bandet Kjoenix som kun ga ut singelen «Fikser det meste/Øivinds blues». På 60-tallet spilte han gitar i bandet The Starfighters. I dag er han skribent og settet opp flere revyer. Han har også samarbeidet med Trøste & Bære.
Jens Sigsgaard
Jens Sigsgaard (født 14. august 1910, død 27. januar 1991), var en dansk psykolog (cand.psych.) og forfatter. Hans første, og mest kjente, bok er den enkle bildeboka Lasse alene i verden fra 1942 med illustrasjoner av Arne Ungermann.
Peleaga
Peleaga (rumensk: Vârful Peleaga) er den høyeste fjelltoppen i Retezatfjellene i Romania og er en del av Sør-Karpatene. Fjellet har en høyde på 2 509 meter over havet og er av de høyeste i Romania. Andre topper i massivet er Păpușa (Vârful Păpușa) og Retezat (Vârful Retezat).
Pjotr Lesjtsjenko
Pjotr Konstantinovitsj Lesjtsjenko (russisk: Пётр Константинович Лещенко; født juni 1898 i Ukraina, død 16. juli 1954) var en sanger fra det russiske imperiet og senere Sovjetunionen som ble ansett som kongen av russisk tango.
Under den første verdenskrig, flyttet hans mor og stefar til et område som senere ble annektert av Romania (dagens Moldova). Lesjtsjenko var dyktig i en rekke språk, som f.eks. russisk, ukrainsk, rumensk, tysk og andre språk. I sin tidlige barndom sang han i et kirkekor og lærte å spille gitar og balalaika. Da Romania skiftet side under andre verdenskrig og den sovjetiske hæren kom til Romania, ble Lesjtsjenko ikke arrestert og han begynte i stedet som protesjé for Vladimir Ivanovitsj Burenin, den militære sjefen for Den røde armé sin garnison i București. Noen kilder tror dette skyldes at marskalk Georgy Zhukov var en hemmelig beundrer av hans musikk.
I 1951, en uke etter å ha mottatt et offisielt brev som ga dem tillatelse til å bosette seg i Sovjetunionen, ble Pyotr og hans kone Vera arrestert av det rumenske politiet. Vera ble utlevert til Sovjetunionen, der hun ble dømt til tvangsarbeid for blant annet å gifte seg med en utlending, og Pjotr ble sendt til et rumensk fengsel i nærheten av București. Lesjtsjenko var sammen med mange andre politiske fanger med på å bygge Donau-Svartehavskanalen.
Ekteparet overlevde Josef Stalin og hans terrorvelde, men Pjotr døde i et fengselssykehus i Târgu Ocna den 16. juli 1954, uten Vera ved sin side. Vera hadde allerede blitt løslatt fra fengsel, men hun visste ikke om hennes ektemann fremdeles var i live. Hans kone Vera døde den 18. desember 2009, i en alder av 86 år. I 1981 ble Lesjtsjenko sin 90-årsdag markert med flere artikler i forskjellige sovjetiske aviser og flere radioprogrammer ble dedikert til hans minne.
Fylkesvei 5368
Fylkesvei 5368 går mellom Sælen og Bønes i Bergen kommune.
Frem til 2019 hadde veien betegnelsen fylkesvei 285 (Hordaland).
Jimmy Ross
Jimmy Ross (født 28. mars 1866 i Edinburgh, død 12. juni 1902) var en skotsk fotballspiller. Hans posisjon på banen var spiss.
Ross startet sin karriere i Edinburgh St. Bernard og Preston før han ble hentet til Liverpool av managerne John McKenna og W. E. Barclay for £75 i 1894. Han var den første spilleren i Liverpools historie som de måtte betale penger for.
Han fikk sin debut, og sitt første mål for de røde 13. september 1894 i 1-2 tapet i hjemmekampen på Anfield mot Bolton.
I sesongen 1895/1896 ble han utnevnt til kaptein for Liverpool, og laget vant også 2. divisjon.
I mars 1897 signerte Ross for Burnley. Han var også innom Manchester City før han la opp.
Kamper
Liverpool
Medaljer
Liverpool
Kwan
Kwan er en hiphopgruppe fra Helsingfors i Finland. Gruppens mest fremtredende medlemmer Mariko og Tidjân har begge bodd utenlands og behersker flere språk. Deres debutalbum Dynasty solgte til platina i Finland.
Arkeologiåret 1875
Arkeologiåret 1875 er en oversikt over blant annet utgravninger, fødte og avdøde personer med tilknytning til arkeologi i 1875.
S7 Airlines Flight 778
S7 Airlines Flight 778 var en innenriks passasjerflyvning fra Moskva til Irkutsk. Den 9. juli 2006 lokal tid styrtet flyet som opererte flyvningen under landing. Flyet, en Airbus A310, kom inn mot flyplassen i høy fart og klarte ikke å stoppe i tide. Det traff en sementkant og tok fyr.
Flyet hadde 195 passasjerer og en besetning på åtte, hvorav 125 omkom. 78 overlevde.
Dette er den tredje verste ulykken med A310, og den fjerde verste i Russland (april 2015).
Flyet
Flyet var en Airbus A310-324 registrert F-OGYP, operert av S7 Airlines. Flyet fløy for første gang 3. april 1987, og var dermed 19 år og tre måneder gammelt. Det hadde vært i lufta i 59,865 timer, fordelt på 12,550 flyvninger. Flyet er laget for å tåle 35,000 flyvninger, 30,000 flytimer eller 20 år. A310 kom ble produsert fra 1982 til 1998, og over 225 fly ble laget.
1492 - Erobringen av Paradis
Filmen ble ingen publikumssuksess og innbrakte eksempelvis bare $7,2 millioner i USA. Den ble forholdsvis dårlig mottatt av kritikerne og har bare fått 39 % på Rotten Tomatoes. Den kjente amerikansk filmkritikeren Roger Ebert var imidlertid blant de som var positive og gav den tre av fire stjerner. Mottakelsen blant norske anmeldere var blandet. Blant annet så gav Dagbladet og Dagsavisen terningkast fire, VG tre og Aftenposten to.
Star Wars Episode V: Imperiet slår tilbake
Star Wars Episode V: Imperiet slår tilbake (originaltittel: Star Wars: Episode V — The Empire Strikes Back) er en amerikansk science fiction- og eventyrfilm fra 1980 regissert av Irvin Kershner. Dette er den andre Star Wars-filmen som ble laget, men er nummer fem i sagaen. Filmen handler om Darth Vaders jakt på opprørerne. Han er spesielt interessert i den unge Luke Skywalker, som har blitt en lederskikkelse hos dem. Ferden starter på isplaneten Hoth og ender til slutt på gassplaneten Bespin. I mellomtiden må Luke reise til sumpplaneten Dagobah for å treffe en viss Yoda som skal gjøre ham til jedi.
1492 - Erobringen av Paradis
Handling
Filmen konsentrerer seg om Columbus reise over havet for å finne en ny sjøvei mot Asia. Han opponerer mot kirken og de lærde i sin tro på at jorden er rund, og at det derfor må finnes en annen vei til det rike Asia enn rundt Afrika. Med støtte fra den spanske adel, setter han kurs vestover, og oppdager endelig land, en mindre øy som han erobrer og kaller San Salvador (Ei øy på Bahamas). Øya er bebodd av indianere, men han får etter kort tid god kontakt med dem. Her planlegger han å bygge Den Nye Verden. Men han møter motstand fra flere hold, og etter flere år tvinges han tilbake til Spania, hvor han ender i fengsel.
Star Wars Episode V: Imperiet slår tilbake
Bakgrunn
Sciencefictionfilmen Star Wars (1977) gikk over alle forventninger. Den gikk i et stort overskudd, ble ansett som revolusjonerende på det tekniske, og fikk kultstatus på kort tid. Regissøren George Lucas nektet å bli en del av Hollywoods filmindustri, og finansierte filmen med det han hadde igjen etter forrige film, samt en rekke lån. Lucas bestemte seg for å ikke regissere oppfølgeren, siden det ville bety å stoppe arbeidet på filmene han drev med. Han spurte Irvin Kershner, som han kjente fra filmskolen USC School of Cinematic Arts.
1492 - Erobringen av Paradis
Om filmen
Det ble utgitt eget soundtrack-album til filmen. Albumet solgte til gull og platina i flere land og gjorde det spesielt bra i Tyskland. Den solgte dårlig til å begynne med, men salget tok seg opp i 1995. Tittelsporet, "Conquest of Paradise", ble særlig populær.
Star Wars Episode V: Imperiet slår tilbake
Handling
Filmen starter med at Imperiets stjernedestroyere sender ut spionsonder for å lete etter opprøreralliansen. En av sondene lander på den snøplaneten Hoth, hvor alliansen har etablert en hemmelig base. Landingen blir oppdaget av Luke Skywalker, men før han får undersøkt hva det er, blir han angrepet av et isnømonster og bragt til monstrets hule. Når han kommer til bevissthet klarer han å drepe monsteret og befri seg selv ved hjelp av lyssabelen sin, men går seg vill i issødet. Idet han holder på å fryse ihjel, ser han ett kraftspøkelse av Obi-Wan Kenobi som forteller ham at han må reise til planeten Dagobah for å lære å bruke «Kraften» hos jedimesteren Yoda. Like etter blir han reddet av Han Solo.
Tilbake på opprørernes base oppdager de at Imperiet har funnet dem, og iverksetter evakuering. Under evakueringen setter Imperiet igang et bakkeangrep der hovedstyrken består av gigantiske krigsroboter på fire bein. Flere av dem blir ødelagt i et voldsomt motangrep med snøspeedere ledet av Luke Skywalker, men opprørernes skjoldgenerator blir ødelagt og Han Solo, Chewbacca og Leia Organa klarer så vidt å unnslippe Darth Vaders styrker før de inntar basen.
Han Solo, Leia og Chewie flykter fra Imperiet gjennom et astroidebelte før de kommer til gassplaneten Bespin, hvor Lando Calrissian, en tidligere venn av Han, bor. Han forråder dem og gir dem til Imperiet og Boba Fett, en dusørjeger som skal fange Han Solo for Jabba the Hutt.
På Dagobah føler Luke at vennene hans er i fare, og trosser Yodas råd om ikke å dra. I mellomtiden blir Han frosset ned og gitt til Boba Fett. Leia og Chewbacca kommer seg fri med hjelp av Lando, men kommer for sent til å ta tilbake Han.
Luke ankommer Bespin, og møter Darth Vader. De duellerer, og etter en lang kamp hugger Darth Vader av hånden til Luke. Han forteller Luke at han er hans far, og ber Luke om å gå over til den mørke siden slik at de kan styrte Keiseren og styre galaksen sammen. Luke kan knapt tro det han hører og flykter ved å hoppe ned i en søppelsjakt. Han blir hengende i en innretning på undersiden av den gedigne konstruksjonen. Når alt håp synes å være ute blir han reddet av Leia.
Filming
Filmingen varte fra 5. mars til 24. september 1979. En del av Hoth-scenene ble filmet i Norge i området mellom Finse og Hardangerjøkulen. Bjørn Jacobsen, daværende markedssjef for Fox Norge, satte produsenten Gary Kurtz på ideen om innspilling i Norge på grunn av god tilgang på snø og is. Jacobsen foreslo Finse der var transport (jernbane), hotell og et snødekt øde landskap. Produsenten sendte tidlig i 1978 et team på befaring og de konkluderte med at Finse var ideelt og innspillingen begynte i mars 1979. Jacobsen bisto med det praktiske, tok i mot skuespillerne og var kontaktperson. Det var et mannskap på rundt 80 tilstede på Finse for å gjennomføre innspillingen. Harrison Ford og Mark Hamill var 10-12 dager på Finse for å spille sine scener. På grunn av uvær ble noe av innspillingen flyttet nærmere stasjonen/hotellet, blant annet ble en scene innspilt noen meter fra hotellet og med kameraet i døråpningen. Elin Erichsen, Ola Solum, Dag Alveberg og Petter Borgli var involvert i innspillingen. Drammen Røde Kors stilte med statister, blant statistene var Arve Juritzen og Odd Johan Nelvik. Kampen mot AT-ATene ble filmet på isbreen i Middalen. Under innspillingen på Finse bodde filmcrewet på Ustaoset. Scenen hvor Luke går ut av Wampa-hulen ble filmet ut gjennom døren på hotellet, mens Mark Hamill løp ut og filmet scenen i snøstormen.
Saint George Parish (Saint Vincent og Grenadinene)
Saint George Parish er et av seks distrikter (parishes) i Saint Vincent og Grenadinene. Landets hovedstad Kingstown ligger i distriktet.
Star Wars Episode V: Imperiet slår tilbake
Filming
29. juli 2003, under produksjonen av Star Wars Episode III: Sithene tar hevn, filmet George Lucas nye scener med Ian McDiarmid som Keiseren for den nye DVD-utgaven (se under).
Økonomi og popularitet
Imperiet slår tilbake innbrakte $538 millioner på verdensbasis, hvorav $209 millioner i USA alene. Dette gjorde den til den mest innbringende filmen på amerikansk kino i 1980. Den innbrakte dobbelt så mye som Hvordan bli kvitt sjefene, som havnet på andreplass. Inflasjonsjustert er Imperiet slår tilbake (per 2019) den femte mest innbringende av Star Wars-filmene og den fjerde mest innbringende av de seks i den opprinnelige sagaen.
Produksjonskostnadene var på ca $18 millioner.
Anmelderne
Filmen ble meget godt mottatt av kritikerne, noe som gjenspeiles i at den har fått 95 % på Rotten Tomatoes, 82 % på Metacritic og fire av fire filmruller i Film Max. Den amerikanske filmkritikeren Roger Ebert gav nyutgaven 4 av 4 stjerner i 1997. Det gjorde også Leonard Maltin.
Filmmusikken
24. september ble et CD-sett med nyinnspilt musikk fra filmen sluppet i forbindelse med DVD-utgivelsen. John Williams har komponert og dirigert musikken, mens London Symphony Orcestra fremførte. Blant temaene som ble komponert for filmen har særlig temaene The Imperial March, Yoda's Theme og Han Solo and the Princess blitt husket for ettertiden.
CD 1
CD 2
Røkejakke
En røkejakke eller røykejakke er en halvlang eller lang jakke med et slåbroklignende preg, beregnet til å bli båret utenpå skjorte og bukse.
Bruken av røkejakker oppsto på midten av 1800-tallet, da tobakksrøyking, særlig ved større selskapeligheter, gjerne ble henvist til egen røykerom. Man bar røykejakken enten over eller i stedet for dressjakke, og formålet var å beskytte de andre klærne mot røyklukt og aske. Røykejakken ble ikke regnet som et formelt klesplagg, og kunne derfor være laget i sterke farger og mønstre.
Sjokkbølge
En sjokkbølge er en slags forstyrrelse som forplanter seg. Det er en type trykkbølge som oppstår ved skarpe, voldsomme forstyrrelser som lyn eller andre elektriske gnister, ved eksplosjoner og ved at legemer beveger seg med hastighet som er større enn lydhastigheten. Som en vanlig bølge fører den energi og kan forplante seg gjennom et medium (fast stoff, væske eller gass) eller i noen tilfeller utenom et materielt medium, som et elektromagnetisk felt. Sjokkbølger er kjennetegnet ved en brå, nesten diskontinuerlig endring i egenskapene til mediet. På tvers av en sjokkbølge er det nesten alltid en brå endring av trykk, temperatur og tetthet. En sjokkbølge flytter seg gjennom de fleste medier med en høyere fart enn en ordinær bølge.
I motsetning til solitoner (en annen form for ikke-lineære bølger) dissiperer energien i en sjokkbølge relativt raskt. I tillegg vil den tilhørende utvidingsbølgen nå og stundom slå seg sammen med sjokkbølgen, slik at den delvis blir utjevnet. Lyden som følger et fly eller et prosjektil som bryter lydmuren er lydbølgen som kommer av at sjokkbølgen og utvidingsbølgen som flyet skaper slår seg sammen.
Når en sjokkbølge går gjennom et stoff, blir den totale energien bevart, men energien som kan utvinnes som arbeid og entropi øker. Dette fører for eksempel til en friksjonskraft på flyet som bryter lydmuren.
Etter en eksplosjon vil det oppstå store forandringer i trykk og temperatur. Trykkforandringen vil bre seg utover som en kulebølge med en hastighet som kan være vesentlig større enn normal lydhastighet, men hastigheten vil avta forholdsvis raskt fordi energien som bølgen fører med seg, overføres til varme.
Fra et prosjektil med overlydsfart sprer sjokkbølgen seg som en parabolsk bølge eller, hvis hastigheten ikke er for stor, tilnærmet som en konisk bølge, machbølge, begrenset av en kjegleflate med toppunkt i prosjektilet. Kjeglens halve åpningsvinkel, machvinkelen, er bestemt ved at sinus til vinkelen er lik forholdet mellom prosjektilhastigheten og lydhastigheten. Fenomenet minner om utbredelse av overflatebølger på vann fra en båt i bevegelse. For lysbølger er det tilsvarende fenomen kjent som tsjerenkovstråling.
Årnes kirke
Årnes kirke er en kirke konstruert i en rektangulær form (langkirke), fra 1878 i Nes i Viken fylke. Den er en del av Den norske kirke og tilhører Øvre Romerike prosti i Borg bispedømme.
Byggverket er i tegl og har 375 plasser.
Historie
Det er funnet indikasjon på en jernalderkult ved Årnes kirke. Et kokegropsfelt fra jernalderen ble kartlagt i arkeologiske utgravinger høsten 1994 i forbindelse med utvidelsen av Årnes kirkegård. Kokegropsfeltet lå på gården Årnes, som igjen ble skilt ut fra Runni alt i yngre jernalder. Navnet Runni, gammalnorsk Runnin, er en indikasjon på at området ble brukt som eng: Navnet stammer fra Runnvin og har endelsen -vin, som i gårdsnavn betyr eng.